text: 4.500 tramper i pedalerne
  14 maj 2017 kl. 09.38
  Klokken 07.30 søndag morgen blev de første af de ikke færre 4.500 tilmeldte ryttere sendt ud på ruterne i det kuperede terræn omkring Vejle.
  Deltagerne i årets Grejsdalsløb stiller op på fem distancer på henholdsvis 35, 85, 140, 180 og 220 kilometer.
  Den mest populære distance er 140 kilometer lang, som har over 2.000 deltagere. Rytterne blev i løbet af formiddagen sendt afsted i grupper af cirka 75 - begyndende med de ryttere, der skal køre længst.
  Efter klokken 11 vil langt størstedelen af rytterne være ude på ruterne, og arrangørerne forventer, at de fleste vil være i mål mellem klokken 14 og 16.30.
  